stanford-oval/wikipedia huggingface dataset:
The Amity Affliction
Historia > Alkuvaiheet (2003–2008)

Ahren Stringer ja Troy Brady perustivat The Amity Afflictionin Gympiessä, Queenslandissa viimeisen lukiovuotensa aikana. Yhtye nimettiin auto-onnettomuudessa 17-vuotiaana kuolleen läheisen ystävän mukaan. 'Amity' viittaa ystävyyteen ja 'Affliction' viittaa kamppailuun, jota yhtyeen jäsenet kävivät läpi ystävänsä kuoleman takia. Yhtye esiintyi useita kertoja konserteissa ja muissa koulun tilaisuuksissa.
Vuonna 2004 yhtye julkaisi kolme samannimistä demoa, joiden tuottajana toimi Scott Mullane Aisle 6 Recording-yhtiöstä. Tuolloin yhtyeessä oli neljä jäsentä: Garth Buchanan soitti bassoa ja Lachlan Faulkner rumpuja. Kummatkin ovat nykyään yhtyeen entisiä jäseniä.
Laulaja Joel Birch liittyi bändiin vuoden 2004 lopulla. Vuoden 2005 puolivälissä The Amity Affliction julkaisi debyyttinsä samannimisellä EP:llä. Julkaisun jälkeen vuonna 2005 yhtye oli kiertueella Australian itärannikolla.
Vuonna 2007 yhtyeen riveihin tuli muutoksia. Rumpali Lachlan Faulkner lopetti ja basisti Garth Buchanan jätti yhtyeen liittyäkseen yhtyeeseen nimeltä Behind Crimson Eyes. Lachlan Faulkner liittyi myöhemmin Saint Luciaan.  The Amity Affliction palkkasi uuden rumpalin, Troels Thomassonin sekä kitaristi Chris Burtin. Ahren Stringeristä tuli basisti ja kosketinsoittaja. Kosketinsoittaja Trad Nathan liittyi yhtyeeseen. The Amity Affliction julkaisi viiden kappaleen EP:n nimeltä High Hopes. Se oli nimi talolle, jossa Amityville Horror tapahtui.
Historia > Severed Ties (2008–2010)

Yhtye julkaisi debyytti albuminsa vuonna 2008, jonka otsikkona on Severed Ties. Albumi oli viikon Australian Albums Chart numerona 26.
Se on ensimmäinen albumi jossa esiintyi Chris Burtin veli Ryan Burt rummuissa. Albumilla vierailee laulamassa Michael Crafter ja Matthew Wright sekä JJ Peters ja Lochlan Watt.  Musiikkivideo julkaistiin kappaleelle fruity Lexia. The Amity Affliction esiintyi  lukuisissa konserteissa ympäri Sydneytä, Melbournea, Brisbanea, Adelaidea ja Perthiä.
Toukokuun aikana 2009, he tukivat The Getaway Plania yhdessä Perthiläisen bändi Elora Danan, The Getaway Planin kansallista Finaali Kiertuetta.
The Amity Affliction oli pääesiintyjänä kiertueella ympäri Australiaa vuonna 2009. He soittivat myös vuoden 2009 Stairway to Hell -kiertueella ympäri Australiaa brittiläisen bändin We Are The Ocean ja melbournelaisen bändin Hopeless tuella, jossa paikallinen bändi tuki yhtyettä joka kaupungissa. The Amity Affliction lähti Isoon-Britanniaan, jossa heitä tuki We Are The Ocean ja he soittivat Flood Of Red ja All Forgottenin kanssa.
Historia > Youngbloods ja Glory Days (2010–2011)

Loppuvuodesta 2009 The Amity Afflictionin tiet erosivat kitaristi Christopher Burtin kanssa. päätös oli molemminpuolinen ja oli ollut suunnitteilla jo jonkin aikaa. Hänen viimeinen esiintyminen oli Lontoossa joulukuussa 2009. Vaikka kaikki jäsenet ovat edelleen hyviä ystäviä Chrisin kanssa, päätös tehtiin bändin musiikin edun mukaisesti. Chris soittaa kitaraa ja laulaa Brisbane lähtöisessä bändissä SENSaii. Jälkeenpäin, Clint Ellis otti hänen paikkansa.
Huhtikuussa 2010 yhtye lensi New Yorkiin äänittämään heidän toista kokopitkää levyä, jonka tuottaja on Machine. 10. Toukokuuta, bändi latasi uuden kappaleen "I Hate Harley" uudelta albumiltaan heidän MySpace tililleen ja laulu oli myöhemmin ladattavissa ilmaiseksi.
18. kesäkuuta (alun perin 25. kesäkuuta 2010) yhtye julkaisi toisen albuminsa Youngbloods Boomtown ja Shock Records kanssa. Albumi oli valtava menestys bändille, he saivat kriittistä suosiota ja albumi debytoi numero 6 ARIA charts. The Amity Affliction lähti kiertueelle heinäkuussa julkaiseensa toisen albuminsa. Heidän kanssaan kiertueella olivat Misery Siqnals, australialainen Confesion ja skotlantilainen bändi Flood Of Red. He kiersivät Länsi-Australiassa, ja pari viikkoa myöhemmin kiertueeseen liittyi paikallinen bändi Break Even.
Lokakuussa bändi ilmoitti julkaisevansa kokoelmalevyn Glory Days, joka olisi kokoelma vanhoja demoja ja kaksi ensimmäistä EP:tä sekä kaksi B-puolta albumilta Youngbloods. Glory Days julkaistiin 26.marraskuuta. Yhtye lmoitti pitävänsä Britannian kiertueen Asking Alexandrian kanssa.
Historia > Chasing Ghosts (2012–2013)

17. syyskuuta 2011 konsertissa Townsville, Queensland, Laulaja Joel Birch lmoitti, että he suunnittelivat lähtevänsä Amerikkaan vuoden 2012 alussa nauhoittamaan kolmatta albumia.
8. helmikuuta 2012 ilmoitettiin, että Amity Affliction oli allekirjoittanut Roadrunner Records heidän seuraavan albuminsa ja tulevaisuuden albumien tuottajaksi.
7. Toukokuuta 2012, bändi suuntasi Orlando Floridaan aloittamaan kolmannen albumin äänityksen tuottaja Michael Reynoldsin kanssa.
7. kesäkuuta 2012 ilmoitettiin, bändin 3. albumi olisi nimeltään Chasing Ghosts ja se julkaistaan 7. syyskuuta 2012 Australiassa, 17. syyskuuta yhdistyneessä kuningaskunnassa, ja 18. syyskuuta yhdysvalloissa.
Pian sen jälkeen, kun Chasing Ghosts albumi oli ilmoitettu tulevaksi, albumin kansi paljastui. Kansi kuvaa miestä, joka roikkuu puusta, joka on tehnyt itsemurhan. Graafiselta luonteeltaan tämä kuva aiheutti paljon ristiriitoja sosiaalinen median ja fanien keskuudessa. Tilanne oli hyvin ironinen, koska tärkein viesti albumi takana on itsemurhan estäminen ja kehotti faneja, joista tuntuu itsemurhan haluisilta kääntyä heidän läheisten ihmisten puoleen ja hakea apua ennemmin kun ottaen oman elämänsä.
Joel Birch ilmoitti  24. Maaliskuuta 2013, että Dan Brown oli bändin uusi kitaristi, vaikka hän ei näy "Open Letter" musiikki videossa.
Historia > Let The Ocean Take Me (2014–2015)

Myöhemmin vuonna 2013 bändi lähti soittamaan "Brothers In Arms" -kiertueella Euroopassa ja Australiassa, jossa tukena toimi Landscapes ja In Hearts Wake Euroopan osan ja Chelsea Grin, Stick To Your Guns ja In Hearts Wake Australian osan. Loppuvuodesta 2013 yhtye julkaisi demon kappaleesta "Cave In". Singlen oli arveltu olevan tulevan albumin. Tämä on kuitenkin osoittautunut vääräksi, kun bändi julkaisi kappalelistan heidän tulevalta neljänneltä studioalbumilta. Ensimmäinen single bändin tulevalta albumilta "Pittsburgh" julkaistiin 14. huhtikuuta. Toinen single "Dont Lean On Me" julkaistiin 15. Toukokuuta. Albumi itsessään on otsikoitu "Let The Ocean Take Me " ja se julkaistiin 6. kesäkuuta Australiassa, 9. kesäkuuta yhdistyneessä kuningaskunnassa ja 10. kesäkuuta Yhdysvalloissa. se debytoi Nro 1 Australian ARIA albums chart, ja oli bändin toinen peräkkäinen Nro 1.
11. lokakuuta, kitaristi Troy Brady ilmoitti, että hän oli päättänyt jättää yhtyeen, joten Ahren Stringer ainoa alkuperäinen jäsen bändissä.
Historia > This Could Be Heartbreak (2016–hetkellä)

18. Toukokuuta, The Amity Affliction julkaisi videon heidän Facebook-sivullaan ilmoittaen, että heidän viidennen studioalbuminsa, This Could Be Heartbreak. Bändi oli myös ilmoittanut, että albumi olisi julkaistu 12. elokuuta ja yhtye julkaisi myös musiikkivideon ensimmäisestä singlestä, "I Bring The Weather With Me". Laulussa puhdasta laulua laulaa myös Joel Birch. Yhdessä tämän uuden albumin kanssa, The Amity Affliction ilmoitti myös 1500-henkilö suuruisen (per kaupunki) kiertueen Australiassa nimeltään I Bring The Weather With Me Tour kohteessa Brisbane 19. elokuuta, Metro Theatre Sydney 26. elokuuta ja 170 Russell, Melbourne on 31. elokuuta.Bändiä tukevat tällä kiertueella Trophy Eyes. Heillä oli myös kiertue yhdysvalloissa syys-ja lokakuussa ja sen jälkeen Euroopassa joulukuussa. 10. heinäkuuta yhtye julkaisi toisen singlen, albumin nimikko kappaleen  "This Could Be Heartbreak " sekä kappaleen musiikkivideon. 9. elokuuta-yhtye julkaisi videon kappaleen "All Fucked Up" sanoista Youtubessa.
Diskografia

Severed Ties (2008)
Youngbloods (2010)
Chasing Ghosts (2012)
Let the Ocean Take Me (2014)
This Could Be Heartbreak (2016)
Misery (2018)
Everyone Loves You... Once You Leave Them (2020)
Not Without My Ghosts (2023)
Amity Affliction soittaa Big Ass Kiertueella  Sydneyssä joulukuussa 2015.
Tietokannan hallintajärjestelmä

Tietokantajärjestelmä (DBMS, lyhenne sanoista Database Management System) on ohjelmisto, jolla voi käsitellä, hallita, hakea ja tallentaa tietokantaan säilöttyä tietoa. Tietokannan tietomalli voi käyttää esimerkiksi relaatiomallia, oliomallia, hierarkista mallia tai verkkomallia, ja sisältää elektronista dataa loogisesti jäsenneltynä. Tietokantajärjestelmistä käytetään lyhenteitä kuten RDBMS ja OODBMS tai ORDBMS.
Sulautettu tietokanta on teknologia, jossa tietokannan hallintajärjestelmä rakennetaan sovellusohjelmaan eikä erillisenä työkaluna: tämä myös piilottaa tietokannan loppukäyttäjältä.
Muistitietokanta on pääasiassa tietokoneen muistia tallennukseen käyttävä tietokanta, jota käytetään kun vasteaika on kriittinen.
Historia

Varhainen tietokannan hallintajärjestelmä oli Charles Bachmanin Integrated Data Store (IDS), joka hallitsi kiintolevylle tallennettuja tietoja ja sovellukset lähettivät pyyntöjä IDS:lle. IDS sisälsi joukon komentoja tietojen hallintaan. Tämä helpotti ohjelmoijien työtä koska heidän ei tarvinnut suoraan käsitellä tietojen tallennusta ja tiedostorakennetta voitiin muuttaa ilman että kaikki tietoja käyttävät sovellukset tarvitsi kirjoittaa uudelleen.
Etuja

Toiston kontrollointi
Käyttöoikeuksien jakaminen
Erilaisten käyttöliittymien mahdollistaminen
Tietokannan eheyssääntöjen valvominen (katso ACID)
Tietokannassa olevien tietojen suhteiden esittäminen
Etuja > Hierarkisen mallin tietokantajärjestelmiä

Information Management System
Etuja > Verkkomallin tietokantajärjestelmiä

Integrated Data Store
Etuja > Relaatiotietokantajärjestelmiä

DB2
MySQL
Oracle
PostgreSQL
Microsoft SQL Server
Sybase SQL Server
System R
Etuja > Oliotietokantajärjestelmiä

Db4o
Aiheesta muualla

Kuvia tai muita tiedostoja aiheesta Tietokannan hallintajärjestelmä Wikimedia Commonsissa
Triathlon kesäolympialaisissa 2012

Miesten kilpailun triathlonisteja saapumassa Wellingtonin riemukaaren luo.
Triathlon
Lontoon 2012 kesäolympialaisissa triathlonin kilpailut käytiin 4. elokuuta (naiset) ja 7. elokuuta (miehet). Kilpailupaikkana toimi Hyde Park lähimaastoineen. Kilpailijoita oli 110, joista miehiä 55 ja naisia 55.
Mitalistit

| 0 | 1 | 2 | 3 |
| --- | --- | --- | --- |
| Laji | Kulta | Hopea | Pronssi |
| Miehet |  Alistair Brownlee |  Francisco Javier Gómez Noya |  Jonathan Brownlee |
| Naiset |  Nicola Spirig |  Lisa Nordén |  Erin Densham  |
Karsinta

| Kilpailu | Päivämäärä | Isäntämaa | Kisapaikkoja (miehet/naiset) | Maapaikkoja lunastaneet (miehet) | Maapaikkoja lunastaneet (naiset) |
| --- | --- | --- | --- | --- | --- |
| Olympiakarsinta | 6. – 7. elokuuta 2011 |  Lontoo | 3/3 |  Yhdistynyt kuningaskunta (kaksi maapaikkaa),  Venäjä |  Yhdistynyt kuningaskunta,  Saksa,  Yhdysvallat |
| ASTC:n Aasianmestaruuskisat 2011 | 24. – 25. syyskuuta 2011 | Mehua Lake Yilan County | 1/1 |  Japani |  Japani |
| Pan-Amerikan kisat | 23. lokakuuta 2011 |  Puerto Vallarta | 1/1 |  Brasilia |  Yhdysvallat |
| ETU:n Euroopanmestaruuskisat | 17. – 22. huhtikuuta 2011 |  Eilat | 1/1 |  Espanja |  Sveitsi |
| OTU:n Oseanianmestaruuskisat | 10. maaliskuuta 2012 |  Devonport | 1/1 |  Australia |  Australia |
| Afrikan karsintakilpailu | 31. maaliskuuta 2012 |  Le Morne | 1/1 |  Etelä-Afrikka |  Etelä-Afrikka |
| Maailmanrankingin perusteella | 31. toukokuuta 2012 |  | 45/45 |  |  |
| Kolmikantakomissio valitsee | 1. toukokuuta – 9. heinäkuuta 2012 |  | 2/2 |  |  |
Aiheesta muualla

Kuvia tai muita tiedostoja aiheesta Triathlon kesäolympialaisissa 2012 Wikimedia Commonsissa
Triathlon Lontoon 2012 olympialaisten sivuilla (englanniksi)
Triathlon olympialaisissa
1896–1996 •
2000 •
2004 •
2008 •
2012 •
2016 •
2020 •
2024
Kesäolympialaisten 2012 lajit ja kilpailutapahtumat
Ammunta | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Työajan lyhennysvapaa

Työajan lyhennysvapaalla eli pekkaspäivillä tai pekkasilla tarkoitetaan eräisiin suomalaisiin työehtosopimuksiin sisältyvää menettelyä, jossa työntekijä ansaitsee palkallista vapaata perustuen työajan pituuteen. Palkallista vapaata ansaitaan, mikäli työehtosopimuksen mukainen säännöllinen työaika on sama kuin työaikalain mukainen säännöllinen työaika, kahdeksan tuntia vuorokaudessa tai 40 tuntia viikossa.  Useissa työehtosopimuksissa säännöllinen työaika on kuitenkin tätä lyhyempi, esimerkiksi 7,5 tai 7,25 tuntia vuorokaudessa ja vastaavasti 37,5 tai 36,25 tuntia viikossa, eikä näiden sopimusten perusteella siten ansaita työajan lyhennysvapaata.
Työajan lyhennysvapaan tarkoituksena on tasata työaika keskimäärin 36,6 tuntiin viikossa eli 1 732 tuntiin vuodessa (vuosi 2004). Päivittäisen 8 tunnin työajan lyhennys on nykyään 21 minuuttia ja sen saa tavanomaisesti kerryttää käytettäväksi myöhemmin, jolloin ne voi käyttää palkallisena vapaana, esimerkiksi noin yhden kokonaisen työpäivän kuukaudessa. Osa työnantajista sallii kertyneiden vapaiden liittämisen työntekijän vuosiloman jatkoksi. Lyhyissä määräaikaisissa työsuhteissa työajan lyhennysvapaa voidaan hyvittää työntekijälle palkan yhteydessä maksettavana työajan lyhennyskorvauksena.
Nimityksenä pekkaspäivät tai pekkaset juontaa vuoteen 1984, jolloin työajan lyhentämiseen tähtääviin päätöksiin osallistui ratkaisevasti valtioneuvoston kanslian tulopoliittinen selvitysmies Matti Pekkanen.
Aiheesta muualla

SAK:n artikkeli työaikalainsäädännöstä (Arkistoitu – Internet Archive)
Teollisuusliiton artikkeli työajantasaamisvapaista eli pekkaspäivistä
Tony Allen (muusikko)

Tony Allen (Oslo Jazzfestival 2015)
Tony Allen Eurockéennes-festivaalilla vuonna 2007.
Tony Oladipo Allen (12. elokuuta 1940 Lagos, Nigeria – 30. huhtikuuta 2020 Pariisi) oli nigerialainen muusikko. Hän oli yksi afrobeat-musiikin pioneereista. Hän perusti vuonna 1969 Fela Kutin kanssa Africa '70 -yhtyeen, jossa toimi rumpalina ja epävirallisena musiikillisena johtajana vuoteen 1979. Kuti ja Allen olivat aiemmin tehneet yhteistyötä jo vuodesta 1964. Allen soitti Africa '70:n jälkeen vuoteen 1984 saakka Lagos-yhtyeessään ja muutti sitten Eurooppaan. Asuttuaan aluksi Lontoossa hän siirtyi vuonna 1985 Pariisiin, jossa pääsi Ray Leman ja Manu Dibangon sessiorumpaliksi.
Allenilla oli myös sooloura, jonka aikana hän muun muassa levytti afrobeatia ja myös hyödynsi dubin ja avantgarderapin vaikutteita. Hän perusti Paul Simononin, Simon Tongin ja Damon Albarnin kanssa vaihtoehtorockyhtyeen, joka julkaisi vuonna 2007 albumin The Good, the Bad & the Queen. Allen julkaisi myös Jimi Tenorin kanssa levyn Inspiration Information, Vol. 4 (2009).
Aiheesta muualla

Tony Allenin muistokirjoitus Helsingin Sanomissa
Työeläkeasioiden muutoksenhakulautakunta

Työeläkeasioiden muutoksenhakulautakunta (TELK)  on tuomioistuinta muistuttava lainkäyttöelin Suomessa. Se toimii ensimmäisenä muutoksenhakuasteena työeläketurvaan liittyvissä asioissa. Lautakunta käsittelee seuraaviin työeläkelakeihin liittyviä muutoksenhakuasioita:
työntekijän eläkelaki (395/2006)
merimieseläkelaki (1290/2006)
yrittäjän eläkelaki (1272/2006)
maatalousyrittäjän eläkelaki (1280/2006)
kunnallinen eläkelaki (549/2003)
kunnallisen eläkelain voimaanpanolaki (550/2003)
valtion eläkelaki (1295/2006)
laki valtion eläkelain voimaanpanosta (1296/2006)
evankelis-luterilaisen kirkon eläkelaki (261/2008)
ortodoksisesta kirkosta annettu laki (985/2006)
Kansaneläkelaitoksesta annettu laki (731/2001)
Suomen pankista annetun lain (214/1998) nojalla annettu eläkesääntö ja perhe-eläkesääntö (11 §)
eräiden valtakunnassa voimassa olevien valtion eläkkeitä koskevien säännösten soveltamisesta Ahvenanmaan maakunnassa annettu maakuntalaki (Ålands författningssamling ÅFS 54/2007).
Muutoksenhakulautakunnan toiminnan rahoittavat mainittujen työeläkelakien mukaisesta eläketurvasta vastaavat työeläkelaitokset maksamalla lautakunnalle vuosittain oikeushallintomaksun. Muutoksenhakulautakunnassa on päätoiminen puheenjohtaja, vähintään neljä sivutoimista varapuheenjohtajaa ja vähintään 22 sivutoimista jäsentä. Oikeustieteen ylemmän korkeakoulututkinnon suorittanut puheenjohtaja johtaa lautakuntaa, vastaa sen toiminnasta ja hallinnosta sekä valvoo lautakunnan ratkaisuihin sisältyvien laintulkintojen yhdenmukaisuutta. Jäseninä on oltava vähintään:
viisi lääkärijäsentä
viisi työeläkeasioihin perehtynyttä jäsentä, joilla on oikeustieteen ylempi korkeakoulututkinto
kymmenen työelämän ja työmarkkinoiden oloja tuntevaa jäsentä
yksi yrittäjätoimintaan perehtynyt jäsen
yksi maatalousyrittäjien oloja tunteva jäsen.
Muutoksenhakulautakunta ratkaisee asiat joko yhden tuomarin kokoonpanossa tai 4–6 jäsenisenä jaostona, jossa puhetta johtaa lautakunnan puheenjohtaja tai varapuheenjohtaja. Jaoston jäsenet osallistuvat päätöksentekoon vuorojärjestyksessä, jonka määrää muutoksenhakulautakunnan hallintojaosto. Jaosto on päätösvaltainen, kun läsnä on puheenjohtaja, työeläkeasioihin perehtynyt oikeustieteilijä, lääkärijäsen sekä kaksi työelämän ja työmarkkinoiden oloja tuntevaa jäsentä. Lisäksi tarvitaan yrittäjyyteen tai maatalouteen perehtynyt jäsen, jos käsitellään heidän alaansa liittyvää muutoksenhakua.
Aiheesta muualla

Työeläkeasioiden muutoksenhakulautakunta
Time (Norja)

| Time |
| --- | --- |
 vaakuna
 Timen sijainti Rogalandin läänissä
 Time
 Koordinaatit: 58°44′08″N, 05°38′52″E 
Valtio:  Norja
Lääni:  Rogaland
Perustettu:  1838
Pinta-ala:  
 – Kokonaispinta-ala:  183 km²
 – Maa:  171 km²
Väkiluku (1.1.2024):  19 910
 – Väestötiheys:  83 as./km²
 
 www.time.kommune.no 
Infobox OKVirheellinen NIMI-arvo: 
Time on kunta Rogalandin läänissä Norjassa. Sen naapurikuntia ovat Klepp, Sandnes, Gjesdal, Bjerkreim ja Hå. Timen hallinnollinen keskus on Bryne. Muita taajamia ovat Kvernaland, Lyefjell ja Undheim.
Vuoden 2024 alussa Timessä oli 19 910 asukasta, ja sen maapinta-ala oli 171 neliökilometriä.
Time on merkittävä maatalouskunta, ja erityisesti siellä kasvatetaan eläimiä, varsinkin kanoja.
Media

Paikallislehti Jærbladet ilmestyy kolmesti viikossa.
Kuvia

Arne Garborgin lapsuudenkoti.
Garborgin taiteilijamökki.
Väkiluku vuosina 1951–2010.
Tunnettuja henkilöitä

Bjørn Myhre (1938–2015), arkeologian professori
Ketil Solvik-Olsen (s. 1972), poliitikko
Aiheesta muualla

Kuvia tai muita tiedostoja aiheesta Time Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Työeläkekortti

Työeläkekortti toimii todistuksena siitä, että henkilölle on myönnetty lakisääteinen työeläke. Sen saavat henkilöt, jotka ovat
vanhuuseläkkeellä
varhennetulla vanhuuseläkkeellä
pysyvällä työkyvyttömyyseläkkeellä
työuraeläkkeellä (1.2.2018 alkaen)
maatalousyrittäjän luopumistuella.
Työeläkekorttia ei sen sijan myönnetä henkilöille, jotka saavat osa-aikaeläkettä, osittaista varhennettua vanhuuseläkettä, osatyökyvyttömyyseläkettä tai määräaikaista työkyvyttömyyseläkettä eli kuntoutustukea. Työeläkekorttia ei myönnetä myöskään vapaaehtoisten lisäeläkkeiden saajille, sillä niissä ei ole kyse lakisääteisestä eläkkeestä.
Työeläkekorttien myöntämisestä vastaavat työeläkevakuuttajat eli työeläkeyhtiöt, eläkekassat, eläkesäätiöt ja muut eläkelaitokset. Työeläkekortti toimitetaan joko myönteisen eläkepäätöksen yhteydessä tai sen jälkeen. Kadonneen tai rikkoutuneen työeläkekortin tilalle voi pyytää uuden ottamalla yhteyttä omaan työeläkevakuuttajaan, eli samaan toimijaan joka vastaa myös eläkkeen maksamisesta.
Työeläkekortilla voi saada alennuksia erilaisista palveluista tai tuotteista. Mahdollisia eläkeläisalennuksia kannattaa tiedustella liikkeissä asioidessa. Alennuksen saa työeläkekorttia näyttämällä, mutta pyydettäessä henkilöllisyys on todistettava virallisella henkilökortilla.
Lähteet/Aiheesta muualla

Yksittäisten työeläkevakuuttajien työeläkekortista kertovat sivut:
Elo (Arkistoitu – Internet Archive)
Ilmarinen
Varma (Arkistoitu – Internet Archive)
Veritas (Arkistoitu – Internet Archive)
Maatalousyrittäjien eläkelaitos
Keva
Apteekkien eläkekassa
Eläkekassa Verso
OP-Eläkekassa
Valion eläkekassa (Arkistoitu – Internet Archive)
Kaikkien työeläkevakuuttajien yhteystiedot kootusti:
Työeläkeyhtiöt ja -laitokset, Eläkesäätiöt ja Eläkekassat.
Tøyenin kirkko

| Tøyenin kirkko Tøyen kirke |
| --- | --- |

Sijainti:  Herslebs gate 43 Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1907
Suunnittelija:  Halfdan Berle
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tøyenin kirkko (norj. Tøyen kirke) on Oslossa Gamle Oslon kaupunginosassa sijaitseva vuonna 1907 valmistunut kirkkorakennus. Sen suunnitteli arkkitehti Halfdan Berle.
Aiheesta muualla

Kuvia tai muita tiedostoja aiheesta Tøyenin kirkko Wikimedia Commonsissa
Työnarvoteoria

Karl Marx: Theorien über den Mehrwert.
Työnarvoteoria on taloustieteen teoria, jonka kehittivät 1800-luvun alun liberalistiset taloustieteilijät. Sen mukaan tavaran arvon määrää sen tuotantoon käytetty työmäärä, ei markkinat. Tavaran arvo on työläisen saamaa palkkaa suurempi. Työn hinnan ja tuotteen hinnan erotuksesta syntyy lisäarvo, jonka tuotantovälineet omistava kapitalisti saa Karl Marxin lisäarvoteorian mukaan haltuunsa.
Ennen Marxia teoriaa olivat kehitelleet klassiset taloustieteilijät Adam Smith ja David Ricardo. Marx laajensi teorian koskemaan kaikkea taloutta, ja hänen jälkeensä käsite onkin liitetty lähinnä marxilaiseen taloustieteeseen.
Kritiikki

Nykyisen valtavirran taloustieteen mukaan tavaran arvon määrää se, mitä ihmiset suostuvat siitä maksamaan eikä se, paljonko tavaran valmistamiseen on tarvittu työtä. Kansantaloustieteen professori Vesa Kanniainen kirjoittaa:
Työnarvoteorian kannattajat kutsuvat "subjektiivisiksi" tai "naiiveiksi" teorioita, joiden mukaan tavaroiden arvo määräytyy niiden sisältämän työn asemesta kysynnän mukaan.
Aiheesta muualla

Työarvoteoria ja yhtäläistymisoletuksen kritiikki. (PDF)
Työasema

Dellin työasema.
Sun Microsystemsin SPARCstation, jossa SPARC RISC-prosessori, 1990-luvun alusta.
Työasema on käyttöjärjestelmällä varustettu mini- tai mikrotietokone, joka on tarkoitettu yhden henkilön ammattikäyttöön. Joskus nimitystä on käytetty myös muun muassa suurtietokoneeseen kytketystä päätteestä tai puhelimen ja tietokoneen yhdistelmästä.
Alun perin työasemalla tarkoitettiin tieteelliseen tutkimukseen ja vaativaan ammattikäyttöön, kuten graafiseen tai tietokoneavusteiseen suunnitteluun (CAD, CAE) sekä tietokonesimulointiin  valjastettua järjestelmää, joka oli usein varustettu Unix-käyttöjärjestelmällä ja RISC-suorittimella. Tällaiset työasemat olivat tehokkaampia kuin aikansa kotitietokoneet, ja niiden prosessori, grafiikkaominaisuudet, muistinhallinta ja moniajokyky olivat kehittyneempiä.
Nykyään työasemaksi kutsutaan on mitä tahansa LAN-verkkoon kytkettävissä olevaa ja itsenäisesti toimivaa henkilökohtaista tietokonetta yrityskäytössä erotuksena palvelinkoneesta eli serveristä . Vieläkin laajemmassa merkityksessä työasema on synonyymi pöytäkotelossa toimitettavalle tietokonejärjestelmälle toimisto- tai kuluttajakäyttöön erotuksena kannettavista ja pelikäyttöön tarkoitetuista tietokoneista.